สำนักสิ่งแวดล้อมได้ตรวจสอบข้อมูลจากสถานีตรวจวัดคุณภาพอากาศของกรุงเทพมหานคร บริเวณภายในสำนักงานเขตบางซื่อ ในวันที่ 3 มกราคม 2566 เวลาประมาณ 02.00น. พบว่า ค่าความเข้มของ PM2.5 เฉลี่ย 24 ชม. ตรวจวัดค่าได้ 41 มค.ก/ลบ.ม. ซึ่งอยู่ในระดับคุณภาพอากาศปานกลาง และเมื่อนำไปเทียบเป็นค่า AQI ของ PM2.5 มีค่าเป็น 63 อยู่ในเกณฑ์มาตรฐานคุณภาพอากาศในบรรยากาศ ซึ่งอยู่ในระดับคุณภาพอากาศปานกลาง        ในส่วนของข้อมูลค่า AQI ของ PM2.5 ตามที่ประชาชนแจ้งมานั้น ได้อ้างอิงมาจากเครื่องมือตรวจวัดเซนเซอร์ พบว่า มีค่า AQI ของ PM2.5 เท่ากับ 153 อยู่ในระดับมีผลกระทบต่อสุขภาพ        จากเหตุผลดังกล่าวข้างต้นจึงขอชี้แจงว่า         เครื่องมือตรวจวัดแบบที่เป็น ”เซ็นเซอร์” ใช้หลักการดูการกระจายของแสงซึ่งอาจมีความคลาดเคลื่อนในการอ่านผลการตรวจวัดสูงกว่าเครื่องมือมาตรฐานประกอบกับหลักเกณฑ์การคิดคำนวณค่ามาตรฐานที่นำเสนอของประเทศไทยโดยกรมควบคุมมลพิษใช้ค่าเฉลี่ย 24 ชั่วโมงย้อนหลังจึงทำให้ข้อมูลที่เผยแพร่สู่สาธารณะมีความแตกต่างกัน           กรุงเทพมหานครได้ดำเนินการแก้ไขปัญหาฝุ่นละออง pm2.5 ตามแผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพมหานคร ปี 2566 ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง”อย่างต่อเนื่อง โดยประสานความร่วมมือกับหน่วยงานที่เกี่ยวข้องทั้งภายในและภายนอกให้ดำเนินการตามแผนปฏิบัติการ ประกอบด้วย การตรวจจับควันดำจากต้นตอ (สถานที่ก่อสร้าง แพลนท์ปูน สถานีขนส่ง อู่รถเมล์ ท่าปล่อยรถสองแถว บริษัทขนส่ง บริษัทรถบรรทุก ท่ารถตู้โดยสารสาธารณะ รถโดยสารสาธารณะประจำทาง รถโดยสารไม่ประจำทาง) การตรวจสอบคุณภาพอากาศเชิงรุกในโรงงาน การก่อสร้าง การควบคุมการเผาในที่โล่ง การพัฒนาพื้นที่ปลอดฝุ่น การพยากรณ์ แจ้งเตือนและป้องกันฝุ่น การป้องกันและดูแลสุขภาพประชาชน และการป้องกันผลกระทบในโรงเรียน ทั้งนี้ สำนักงานเขตบางซื่อได้จัดทำแผนการตรวจแหล่งกำเนิดมลพิษ เดือนละ 2 ครั้ง ในช่วงเดือนตุลาคม 2565-มีนาคม 2566 ประกอบด้วย การตรวจสถานที่ก่อสร้าง 2 แห่ง (ปัจจุบันก่อสร้างแล้วเสร็จ 1 แห่ง) และแพลนท์ปูน 2 แห่ง ซึ่งผลการตรวจในเดือนธันวาคม 2565 ผ่านทั้งหมด รวมถึงการล้างและดูดฝุ่นถนน และล้างใบไม้เพื่อดักจับฝุ่นละอองและเพิ่มความชื้นในอากาศ
ค่าฝุ่นสูงมากจนแสบจมูกค่ะ
ข้อความอันเก่าที่ได้รับ มีแค่สวัสดีครับ มีเนื้อหาอะไรตกหล่นไหมคะ